पाएं अपने शहर की ताज़ा ख़बरें और फ्री ई-पेपरडाउनलोड करें
लॉकडाउन में पुलिस प्रशासन व्यवस्था बनाने के साथ-साथ सख्ती को बढ़ा रहा है ताकि कोविड-19 के संक्रमण की बढ़ रही चेन को तोड़ा जा सके। सेना के बाद अब पुलिस ने भी मुख्य रास्तों को छोड़कर बाकी वैकल्पिक रास्ते बंद कर दिए हैं। कैंट में जहां रेलवे रोड को स्वागत द्वार के पास से बंद कर दिया है तो वहीं सिटी में मॉडल टाउन में इंको पुल की तरफ जाने वाले रास्ते को सख्ती बढ़ा दी गई।
सिटी पुलिस ने सिविल अस्पताल के सामने सेक्टर-7 की तरफ जाने वाले रास्ते को भी बंद कराया दिया गया है। लोग सेक्टर-7 से सीधे रोडवेज वर्कशॉप के आगे से मानव चौक पर पहुंच जाते थे। लेकिन बिना मास्क से निकलने वाले लोगों पर नजर रखने के लिए पुलिस ने यह कदम उठाए हैं। सिटी में पॉलीटेक्नीक चौक पर भी बेरिकेड्स लगाए हैं ताकि नौरंग राय तालाब की तरफ जाने वाले लोगों की भीड़ काे रोका जा सके।
पुलिस ने सिटी कोर्ट कॉम्पलेक्स के बाहर भी एक नाकाबंदी की हुई है। पुलिस प्रशासन की इस नाकाबंदी से दाएं-बाएं होकर निकलने वाले वाहन चालकों पर नकेल कसी जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn